Source: http://www.magistrati.ro/s65-judecatorul-adrian-bordea-este-noul-vicepresedinte-al-csm.html
Timestamp: 2020-02-24 01:57:53+00:00
Document Index: 38856652

Matched Legal Cases: ['CSM\n', 'CSM\n', 'CSM\n', 'CSM ', 'CSM ', 'CSM ', 'CSM ', 'CSM ', 'ICCJ\n', 'CSM\n', 'CSM ']

﻿ Judecatorul Adrian Bordea este noul vicepresedinte al CSM
26.02.2013 | Magistrati.ro
Adrian Bordea a fost ales vicepresedinte al CSM
Judecatorul Adrian Bordea este noul vicepresedinte al CSM
Judecatorul Adrian Bordea a fost ales astazi in functia de vicepresedinte al Consiliului Superior al Magistraturii, cu 16 voturi ,,pentru" si o abtinere. Adrian Bordea, membru ales in CSM din partea Inaltei Curti de Casatie si Justitie, era singurul candidat pentru aceasta functie, el anuntandu-si candidatura in data de 05 februarie 2013.
,,Astazi, 26 februarie 2013, Plenul Consiliului Superior al Magistraturii a decis, cu 16 voturi pentru si o abtinere, alegerea in functia de vicepresedinte al Consiliului a domnului judecator Adrian Bordea, membru ales din partea Inaltei Curti de Casatie si Justitie”, se arata intr-un comunicat al CSM remis presei.
Alegerea vicepresedintelui CSM a avut loc in timpul sedintei de astazi a Plenului, imediat dupa decizia de revocare din Consiliu a judecatorilor Alina Ghica si Cristi Danilet. Functia de vicepresedinte al Consiliului a fost vacanta timp de aproape doua luni, mai exact din data de 04 ianuarie, atunci cand au avut loc alegerile pentru conducerea CSM.
Alegerea vicepresedintelui CSM, programata initial pe 04 ianuarie, a fost amanata de mai multe ori. Singurele candidaturi pentru aceasta functie, depuse anterior candidaturii lui Adrian Bordea, au fost cele ale judecatorilor Alina Ghica si Cristi Danilet. Cei doi si-au retras insa candidaturile in contextul in care majoritatea instantelor din tara au votat pentru revocarea lor din CSM, astfel ca procedura de alegere a vicepresedintelui Consiliului a fost reluata.
Cuvinte cheie: judecator, adrian bordea, vicepresedinte, csm, judecator BORDEA ADRIAN
» Judecator Mariana Sandina Croitoru, vicepresedinte AMR: "Il vom sustine pe dl Norel Popescu la CSM"
» CSM isi alege noua conducere. Judecatorul Adrian Bordea, candidat la functia de presedinte
» Vicepresedintele CSM, Adrian Bordea: Sper ca situatia din Consiliu sa se fi deblocat; regretam absolut tot ce s-a intamplat in ultima perioada
» Judecatorul Dumbrava s-a retras din Comitetul Electoral Permanent
» Judecatoarea Trofin, in continuare vicepresedinta Judecatoriei Focsani, dar cu delegatie
» Judecatorul Ionut Matei, propus de CSM in functia de vicepresedinte al ICCJ
» Procurorul Izabella Majeczki, suspendata din functie de CSM
» Peste 4.200 de sesizari referitoare la magistrati, inregistrate la CSM de la inceputul anului